ದೊಡ್ಮನೆಯಲ್ಲಿ ಮ್ಯಾಂಗೋ ಜ್ಯೂಸ್ ಜಪ ಮಾಡಿದ ಶುಭಾ ಪೂಂಜಾ!

ಹೊರಗೆ ಇದ್ದಾಗ ಸ್ಪರ್ಧಿಗಳು ಕಣ್ಣಿಗೆ ಬೇಕಾದ ರುಚಿ-ರುಚಿಯಾದ ತಿಂಡಿಯನ್ನು ತಿಂದು ತಮ್ಮ ಬಯಕೆಯನ್ನು ಈಡೇರಿಸಿಕೊಳ್ಳುತ್ತಿದ್ದರು. ಆದರೆ ದೊಡ್ಮನೆಯಲ್ಲಿ ಬಂಧಿಯಾದ ಬಳಿಕ ಬಿಗ್‍ಬಾಸ್ ನೀಡುವ ಆಹಾರ ಪದಾರ್ಥಗನ್ನಷ್ಟೇ ತಿಂದು ಸ್ಪರ್ಧಿಗಳು ಖುಷಿಪಡಬೇಕಾಗಿದೆ.

ತಮಗೆ ಇಷ್ಟವಾದ ಫುಡ್ ತಿನ್ನಲು ಆಗದೇ ಸ್ಪರ್ಧಿಗಳು ಒದ್ದಾಡುತ್ತಿದ್ದಾರೆ. ಪ್ರತಿನಿತ್ಯ ತಾವೇ ಅಡುಗೆ ಮಾಡಿಕೊಂಡು ಸೇವಿಸುತ್ತಿರುವ ಸ್ಪರ್ಧಿಗಳ ನಾಲಿಗೆಗೆ ರುಚಿ ಸಿಗದೇ ಕೆಂಗಟ್ಟು ಹೋಗಿದೆ ಎಂದೇ ಹೇಳಬಹುದು. ಸದ್ಯ ಈ ಎಲ್ಲದರ ಮಧ್ಯೆ ಶುಭಾ ಪೂಂಜಾ ನಿನ್ನೆ ದೊಡ್ಮನೆಯಲ್ಲಿ ಮಾವಿನ ಹಣ್ಣಿನ ಜಪ ಮಾಡಿದ್ದಾರೆ.

ನಿನ್ನೆ ಟಾಸ್ಕ್‌ವೊಂದರಲ್ಲಿ ಗೆದ್ದ ಬಳಿಕ ಗಾರ್ಡನ್ ಏರಿಯಾದಲ್ಲಿ ಕ್ಯಾಮೆರಾ ಮುಂದೆ ಕುಳಿತು ಶುಭಾ, ಬಿಗ್‍ಬಾಸ್ ನಾವು ಟಾಸ್ಕ್‌ನಲ್ಲಿ ಗೆದ್ವಿ ಅಲ್ವಾ ನಮಗೆ ಮ್ಯಾಂಗೋ ಜ್ಯೂಸ್ ಯಾಕ್ ಕೊಡಬಾರದು ಅಂತ ನಾನು.. ಮ್ಯಾಗೋ ಜ್ಯೂಸ್ ಕಳುಹಿಸಿ ಕೊಡಿ ಬಿಗ್‍ಬಾಸ್ ಪ್ಲೀಸ್ ಎಂದು ಬಾಯಿ ಚಪ್ಪರಿಸುತ್ತಾ ಹೇಳುತ್ತಾರೆ.

ಇಲ್ಲ ಅಂದ್ರೆ ಆಮ್ ರಸ್ ಆದ್ರೂ ಕೊಡಿ, ಒಟ್ಟಿನಲ್ಲಿ ಮಾವಿನ ಹಣ್ಣಿನದ್ದು ಏನಾದರೂ ಕೊಡಿ ಬಿಗ್‍ಬಾಸ್ ಪ್ಲೀಸ್.. ನಾನು ಮಾವಿನ ಹಣ್ಣು ತಿಂದೇ ಇಲ್ಲ. ಬೇಜಾರು ಆಗುತ್ತಿದೆ ನಾನು ಮಾವಿನ ಹಣ್ಣು ತಿಂದಿಲ್ಲ ಪ್ಲೀಸ್ ಬಿಗ್‍ಬಾಸ್ ಎನ್ನುತ್ತಾ ರಿಕ್ವೆಸ್ಟ್ ಮಾಡಿದ್ದಾರೆ.

ಈ ವೇಳೆ ಚಕ್ರವರ್ತಿ ಕಾಫಿ ಯಾರಿಗೆ ಬೇಕು ಕೈ ಎತ್ತಿ ಎಂದು ಕೇಳುತ್ತಾರೆ. ಆಗ ಶುಭ ನನಗೆ ಕಾಫಿನೂ ಬೇಕು, ಮಾವಿನ ಹಣ್ಣು ಬೇಕು ಎಂದು ಕೈ ಎತ್ತುತ್ತಾರೆ. ಒಟ್ಟಾರೆ ಶುಭಾ ಪೂಂಜಾ ಬಿಗ್‍ಬಾಸ್ ಬಳಿ ಕ್ಯೂಟ್ ಕ್ಯೂಟ್ ಆಗಿ ಜ್ಯೂಸ್ ಕಳುಹಿಸಿ ಕೊಡಿ ಎಂದು ಡಿಮ್ಯಾಂಡ್ ಮಾಡಿದ್ದಾರೆ.